|  |
| --- |
|  |
|
|
| Asociacija |
| *Federazione Italiana Giuoco Calcio* |
| FIFA reitingas |
| 6 Pastovu (2022-03-31) |
| Treneris |
| Luciano Spalletti |
| Daugiausiai įvarčių įmušė |
| Gigi Riva (35) |
| Daugiausia rungtynių žaidė |
| Gianluigi Buffon (176) |
| 

|  |  |
| --- | --- |
| 




**Apranga namuose**
 | 




**Apranga svečiuose**
 |

 |
| Pirmosios rungtynės |
| Italija Italija 6:2 Bolivija Bolivija (Milanas; 1910 m. gegužės 15 d.) |
| Pergalė didžiausiu skirtumu |
| Italija Italija 9:0 JAV Jungtinės Amerikos Valstijos (Brentfordas; 1948 m. rugpjūčio 2 d.) |
| Pralaimėjimas didžiausiu skirtumu |
| Vengrija Vengrija 7:1 Italija Italija (Budapeštas; 1924 m. rugpjūčio 6 d.) |
| Pasaulio čempionatas |
| *Dalyvauta*: 18 (*Pirmas kartas*: 1934)
*Geriausi rezultatai*:  1 vieta, 1934 m. 1938 m. 1982, 2006 |
| Europos čempionatas |
| *Dalyvauta*: 11 (*Pirmas kartas*: 1968 m.)
*Geriausi rezultatai*:  1 vieta, 1968 m. ir 2021 m. |

**Italijos vyrų futbolo rinktinė** (it. *Nazionale di calcio dell'Italia*) – futbolo komanda, atstovaujanti Italijai. Viena sėkmingiausių futbolo rinktinių, keturis kartus laimėjusi pasaulio čempionatą, du kartus Europos čempionatą bei vieną kartą iškovojusi olimpinius aukso medalius. Pasaulio čempionatų finaluose žaidė 5 kartus, dar tris kartus pateko į pusfinalį, nuo 1934 m. tik vieną kartą nedalyvavo finaliniame pasaulio čempionato etape.

Tradicinės komandos spalvos (kaip ir visų Italijos sporto šakų atstovų, išskyrus autosportą) yra mėlyna (*itališkai azzuro*), nuo šio pavadinimo komanda vadinama **Azzurri**.

Istorija
--------

Nedalyvavusi pirmajame pasaulio čempionate, Italijos rinktinė laimėjo Italijoje 1934 m. surengtą antrąjį bei Prancūzijoje 1938 m. surengtą trečiąjį čempionatus. 1936 m. Berlyno olimpinėse žaidynėse Italijos komanda iškovojo aukso medalius.

Po antrojo pasaulinio karo komanda nebežaidė taip sėkmingai. 1949 m. aviakatastrofoje žuvus visiems stipriausio Italijos klubo Torino FC žaidėjams, rinktinės sudėtis labai susilpnėjo ir 1950 metų pasaulio čempionate rinktinė iškrito po pirmojo etapo. Pirmame etape Italijai čempionatas baigėsi ir 1954 m. į 1958 m. čempionatą rinktinė nepateko neįveikusi atrankos, 1962 m. ir 1966 m. čempionatuose vėl iškrito po pirmojo etapo.

1968 m. komanda pirmą kartą dalyvavo Europos čempionate, kur pateko į finalą, finale sužaidė lygiosiomis su Jugoslavijos komanda, pakartotinai žaistose finalo rungtynėse laimėjo 2:0 ir iškovojo pirmąją vietą. 1970 metų pasaulio čempionate italai pusfinalyje po vienų dramatiškiausių XX amžiaus futbolo rungtynių po pratęsimo 4:3 įveikė Vakarų Vokietiją, o finale pralaimėjo Brazilijos komandai 4:1. 1974 metų pasaulio čempionate Italija iškrito po pirmo etapo, o 1978 metų čempionate užėmė ketvirtąją vietą.

1982 m. pasaulio čempionate italai trečią kartą tapo čempionais, finale 3:1 nugalėję Vakarų Vokietijos komandą, šiame čempionate Paolo Rossi įmušė 6 įvarčius ir buvo rezultatyviausiu čempionato žaidėju. 1990 m. užėmė trečią, o 1994 m. – antrąją vietą.

2006 m. pasaulio čempionate Vokietijoje grupės varžybose įveikė Ganos ir Čekijos rinktines bei lygiosiomis sužaidė su JAV komanda. Aštuntfinalyje žaidė prieš Australijos komandą, šiose rungtynėse australai prasižengė italų baudos aikštelėje paskutinę rungtynių minutę ir Francesco Totti realizavus 11 m baudinį italai iškovojo pergalę 1:0. Ketvirtfinalyje po įnirtingos kovos italai nugalėjo Ukrainos komandą 3:0. Pusfinalyje Italija susitiko su Vokietijos komanda, per rungtynių pagrindinį laiką nei viena komanda neįmušė įvarčių, antrojo pratęsimo paskutinėmis minutėmis Fabio Grosso ir Alessandro Del Piero įmušė po įvartį ir Italija šeštą kartą pateko į pasaulio čempionato finalą. Finale sužaidė lygiosiomis 1:1 prieš Prancūzijos rinktinę, o baudinių serijoje tiksliai mušė visus 5 smūgius ir nugalėjo 5:3, ketvirtą kartą tapdami čempionais.

2008 m. birželį dalyvavo Austrijoje ir Šveicarijoje vykusiame 13-tame Europos futbolo čempionate. Grupės rungtynėse susitiko su Olandija, Prancūzija ir Rumunija. Po pralaimėjimo 0-3 olandams sekė lygiosios 1-1 su rumunais ir 2-0 pergalė prieš prancūzus. Ketvirtfinalyje italai susitiko su ispanais. Rungtynės ir pratęsimas baigėsi lygiosiomis, o baudinių seriją 2-4 laimėjo ispanai. Praėjus savaitei po čempionato pabaigos buvo paskelbta, kad nutraukiama sutartis su treneriu Roberto Donadoni, o į jo vietą sugrįžta buvęs rinktinės treneris Marcello Lippi.

Atrankoje į 2010 m. XIX pasaulio futbolo čempionatą Italijos rinktinė grupėje užėmė pirmąją vietą, pelniusi 7 pergales ir 3 rungtynes sužaidusi lygiosiomis. Grupėje aplenkė Airijos, Bulgarijos, Kipro, Juodkalnijos ir Gruzijos rinktines.

Gruodžio 4 d. ištraukti burtai lėmė, kad Italijos rinktinė pateko į F grupę, kurioje žaidė kartu su Paragvajaus, Naujosios Zelandijos ir Slovakijos rinktinėmis.. Šis čempionatas tuometiniams pasaulio čempionams susiklostė labai nesėkmingai – sužaista lygiosiomis su Paragvajumi ir N. Zelandija, o lemiamas varžybas su Slovakija italai po atkaklios kovos pralaimėjo rezultatu 2:3. Italai grupėje liko paskutiniai ir į kitą etapą nepateko. Tai buvo prasčiausias Italijos rinktinės pasirodymas nuo 1974 m. Taip pat šis pasirodymas buvo pirmas kartas istorijoje, kai Italijos rinktinė pasaulio čempionato finaliniame etape nepelnė nei vienos pergalės.

Po pasaulio čempionato trenerį M. Lippi pakeitė Cesare Prandelli. Šis pakeitimas jau buvo numatytas prieš čempionatą ir nebuvo nulemtas prastų rezultatų. Naujojo trenerio debiutinėse rungtynėse Italijos rinktinė pralaimėjo Dramblio Kaulo Kranto rinktinei. Atrankoje į 2012 m. Europos futbolo čempionatą Italija baigė pralaimėjimų seriją ir nugalėjo Estijos rinktinę 2-1.

Atrankoje į 2012 m. XIV Europos futbolo čempionatą Italijos rinktinė pateko į C grupę. Joje pelnė 8 pergales ir du kartus sužaidė lygiosiomis. To užteko lengvai užimti pirmąją vietą ir patekti į Europos čempionatą, kuris vyks Lenkijoje ir Ukrainoje.

Ištraukus čempionato burtus, Italija pateko į C grupę, kurioje lygiosiomis 1:1 sužaidė su Ispanija bei Kroatija ir rezultatu 2:0 nugalėjo Airijos rinktinę. Italija užėmė antrąją vietą grupėje ir ketvirtfinalyje susitiko su D grupės nugalėtoja Anglija. Kadangi ir po dviejų pratęsimų rezultatas tebebuvo lygus (0:0), prireikė baudinių serijos, kurią Italija laimėjo rezultatu 4:2. Pusfinalyje komanda rezultatu 2:1 įveikė Vokietijos rinktinę ir pateko į čempionato finalą. Abu įvarčius pelnė M. Balotelli.

Turnyro finale Kijeve italai susitiko su Ispanijos rinktine. Jau per pirmą kėlinį ispanai sugebėjo įmušti 2 įvarčius. Antrame kėlinyje italai nesugebėjo pasipriešinti ir praleido dar du įvarčius. Finalas pasibaigė rezultatu 0 – 4, o Italija po 12 m. pertraukos vėl tapo Europos vicečempione.

Atrankoje į 2014 m. pasaulio futbolo čempionatą Italijos rinktinė grupėje tapo nugalėtoja su 6 pergalėmis ir 4 lygiosiomis. Pasaulio futbolo čempionate komanda pateko į vieną grupę su Anglija, Kosta Rika ir Urugvajumi. Pirmose rungtynėse italai nugalėjo britus rezultatu 2-1. Kitose dvejose rungtynėse Italijos rinktinė pripažino varžovų pranašumą 0-1; kaip ir 2010 m. čempionate italai neperžengė grupės etapo.

Po čempionato treneris C. Prandelli pranešė pasitraukiantis iš savo pareigų. 2014 m. rugpjūčio 14 d. naujuoju rinktinės treneriu tapo buvęs Juventus klubo treneris Antonio Conte.

Komanda nesunkiai pateko į XV Europos futbolo čempionatą. Grupės varžybose italai laimėjo prieš belgus ir švedus, o nieko nelemiančiose rungtynėse pralaimėjo airiams. Čempionato aštuntfinalyje komanda 2-0 nugalėjo Ispanijos rinktinę, o ketvirtfinalyje tik po baudinių serijos nusileido Vokietijai. Tai buvo pirmasis italų pralaimėjimas Vokietijai Europos ar pasaulio čempionatuose.

Po šio Europos čempionato naujuoju rinktinės treneriu dvejiems metams paskirtas italas Giampiero Ventura, iki tol vadovavęs Torino klubui.

Atrankoje į 2018 m. pasaulio futbolo čempionatą komanda G grupėje užėmė 2 vietą po Ispanijos. Papildomoje atrankoje Italija susitiko su Švedija ir pralaimėjo bendru rezultatu 0-1. Tai buvo pirmas kartas, kai Italija nepateko į pasaulio futbolo čempionatą nuo 1958 m. Po šių rungtynių veteranai Giorgio Chiellini, Andrea Barzagli, Daniele De Rossi ir kapitonas Gianluigi Buffon pasitraukė iš nacionalinės rinktinės. Treneriui atsisakius pasitraukti iš posto, federacija po dviejų dienų jį atleido.

2018 m. gegužės 14 d. naujuoju rinktinės treneriu paskirtas Roberto Mancini. Su naujuoju treneriu ekipa sėkmingai įveikė XVI Europos futbolo čempionato atranką ir su visomis 10 pergalių tapo vos 6-aja komanda istorijoje atrankoje į Europos čempionatą nepatyrusi pralaimėjimo.

2020 m. pabaigoje nugalėjo 2020–2021 m. UEFA Tautų lygos grupėje ir užtikrintai pateko į finalinio ketverto varžybas, kurios vyks Milane ir Turine.

2021 m. liepos 11 d. XVI Europos futbolo čempionato finale rinktinė po baudinių serijos rezultatu 3–2 nugalėjo Angliją ir antrą kartą istorijoje tapo Europos čempione.

2021 m. rugsėjo 8 d. nugalėjusi Lietuvos rinktinę 5-0 Italijos komanda pasiekė naują rekordą futbolo istorijoje, nepralaimėjusi 37 iš eilės rungtynių.

Atrankoje į 2022 m. pasaulio futbolo čempionatą Italijos rinktinė netikėtai grupėje užėmė antrąją vietą ir turėjo žaisti papildomą atrankos etapą. Pirmose atrankos rungtynėse namuose susitikę su Šiaurės Makedonija per pridėtą laiką praleido įvartį ir antrą kartą iš eilės nepateko į pasaulio futbolo čempionatą.

2023 m. rugpjūčio 18 d. rinktinės treneriu paskirtas Luciano Spalletti, pakeitęs R. Mancini.

Dalyvavimas pasaulio čempionatuose
----------------------------------

* 1930 – *nedalyvavo*
* 1934 – **1 vieta**
* 1938 – **1 vieta**
* 1950 – I etapas
* 1954 – I etapas
* 1958 – *neįveikė atrankos*
* 1962 – I etapas
* 1966 – I etapas
* 1970 – 2 vieta
* 1974 – I etapas
* 1978 – 4 vieta
* 1982 – **1 vieta**
* 1986 – aštuntfinalis
* 1990 – 3 vieta
* 1994 – 2 vieta
* 1998 – ketvirtfinalis
* 2002 – aštuntfinalis
* 2006 – **1 vieta**
* 2010 – I etapas
* 2014 – I etapas
* 2018 – *neįveikė atrankos*
* 2022 – *neįveikė atrankos*

Dalyvavimas Europos čempionatuose
---------------------------------

* 1960 – nedalyvavo
* 1964 – *neįveikė atrankos*
* 1968 – **1 vieta**
* 1972 – *neįveikė atrankos*
* 1976 – *neįveikė atrankos*
* 1980 – 4 vieta
* 1984 – *neįveikė atrankos*
* 1988 – pusfinalis
* 1992 – *neįveikė atrankos*
* 1996 – I etapas
* 2000 – 2 vieta
* 2004 – I etapas
* 2008 – ketvirtfinalis
* 2012 – 2 vieta
* 2016 – ketvirtfinalis
* 2021 – **1 vieta**

Dalyvavimas FIFA Konfederacijų taurėje
--------------------------------------

* 1992–2005 – *nedalyvavo*
* 2009 – I etapas
* 2013 – 3 vieta

Pasiekimai
----------

FIFA pasaulio čempionai: 4 kartus

* 1934, 1938, 1982, 2006

Europos čempionai: 2

* 1968, 2021

Vasaros Olimpiados čempionai: 1

* 1936

Centrinės Europos čempionai: 2

* 1927-30, 1933-35

Pasaulio karių lygos čempionai: 8

* 1950, 1951, 1956, 1959, 1973, 1987, 1989, 1991

Pasaulio sporto apdovanojimas „Metų komanda"

* 2007

Daugiausiai įvarčių pelnę žaidėjai
----------------------------------

2015 m. spalio 13 d. duomenys:

| # | Žaidėjas | Metai | Įvarčiai (rungtynės) | Įvarčiai per rungtynes |
| --- | --- | --- | --- | --- |
| 1 | Luigi Riva | 1965–1974 | 35 (42) | 0.83 |
| 2 | Giuseppe Meazza | 1930–1939 | 33 (53) | 0.62 |
| 3 | Silvio Piola | 1935–1952 | 30 (34) | 0.88 |
| 4 | Roberto Baggio | 1988–2004 | 27 (56) | 0.48 |
| Alessandro Del Piero | 1995—2008 | 27 (91) | 0.28 |
| 6 | Adolfo Baloncieri | 1920–1930 | 25 (47) | 0.53 |
| Filippo Inzaghi | 1997–2007 | 25 (57) | 0.44 |
| Alessandro Altobelli | 1980–1988 | 25 (61) | 0.41 |
| 9 | Christian Vieri | 1997–2005 | 23 (49) | 0.47 |
| Francesco Graziani | 1975–1983 | 23 (64) | 0.36 |

Daugiausiai rungtynių sužaidę žaidėjai
--------------------------------------

Daugiausiai rungtynių Italijos rinktinėje yra sužaidęs vartininkas Gianluigi Buffon
Daugiausiai rungtynių už Italijos rinktinę yra sužaidęs komandos kapitonas vartininkas Gianluigi Buffon.

2022 m. kovo 24 d. duomenys

| # | Žaidėjas | Aktyvūs metai | Rungtynių skaičius | Įvarčiai |
| --- | --- | --- | --- | --- |
| 1 | Gianluigi Buffon | 1997–2018 | **176** | 0 |
| 2 | Fabio Cannavaro | 1997–2010 | **136** | 2 |
| 3 | Paolo Maldini | 1988–2002 | **126** | 7 |
| 4 | **Leonardo Bonucci** | 2010– | **121** | 8 |
| 5 | Andrea Pirlo | 2002–2015 | **116** | 13 |
| 6 | Daniele De Rossi | 2004–2017 | **117** | 21 |
| 7 | Giorgio Chiellini | 2004–2022 | **117** | 8 |
| 8 | Dino Zoff | 1968–1983 | **112** | 0 |
| 9 | Gianluca Zambrotta | 1999–2010 | **98** | 2 |
| 10 | Giacinto Facchetti | 1963–1977 | **94** | 3 |

**Paryškinti** šiuo metu žaidžiantys žaidėjai.

Rinktinės sudėtis
-----------------

Sudėtis paskutinėse XVI Europos futbolo čempionato rungtynėse (2021 m. liepos 11 d.).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. | Poz. | Žaidėjas | Gimimo data | Rungt. | Įvarčiai | Klubas |
| --- | --- | --- | --- | --- | --- | --- |
| 1 | V | Salvatore Sirigu | 1987 m. sausio 12 d. (36 metai) | 27 | 0 | Italija Torino |
| 21 | V | Gianluigi Donnarumma | 1999 m. vasario 25 d. (24 metai) | 33 | 0 | Italija Milan |
| 26 | V | Alex Meret | 1997 m. kovo 22 d. (26 metai) | 2 | 0 | Italija Napoli |
|  |
| 2 | G | Giovanni Di Lorenzo | 1993 m. rugpjūčio 4 d. (30 metų) | 13 | 0 | Italija Napoli |
| 3 | G | Giorgio Chiellini | 1984 m. rugpjūčio 14 d. (39 metai) | 112 | 8 | Italija Juventus *(kapitonas)* |
| 4 | G | Leonardo Spinazzola | 1993 m. kovo 25 d. (30 metų) | 18 | 0 | Italija Roma |
| 13 | G | Emerson | 1994 m. rugpjūčio 3 d. (29 metai) | 19 | 0 | Anglija Chelsea |
| 15 | G | Francesco Acerbi | 1988 m. vasario 10 d. (35 metai) | 17 | 1 | Italija Lazio |
| 19 | G | Leonardo Bonucci | 1987 m. gegužės 1 d. (36 metai) | 109 | 8 | Italija Juventus |
| 23 | G | Alessandro Bastoni | 1999 m. balandžio 13 d. (24 metai) | 6 | 0 | Italija Internazionale |
| 24 | G | Alessandro Florenzi | 1991 m. kovo 11 d. (32 metai) | 45 | 2 | Prancūzija Paris Saint-Germain |
| 25 | G | Rafael Tolói | 1990 m. spalio 10 d. (32 metai) | 7 | 0 | Italija Atalanta |
|  |
| 5 | S | Manuel Locatelli | 1998 m. sausio 8 d. (25 metai) | 15 | 3 | Italija Sassuolo |
| 6 | S | Marco Verratti | 1992 m. lapkričio 5 d. (30 metų) | 45 | 3 | Prancūzija Paris Saint-Germain |
| 7 | S | Gaetano Castrovilli | 1997 m. vasario 17 d. (26 metai) | 3 | 0 | Italija Fiorentina |
| 8 | S | Jorginho | 1991 m. gruodžio 20 d. (31 metai) | 35 | 5 | Anglija Chelsea |
| 12 | S | Matteo Pessina | 1997 m. balandžio 21 d. (26 metai) | 9 | 4 | Italija Atalanta |
| 16 | S | Bryan Cristante | 1995 m. kovo 3 d. (28 metai) | 17 | 1 | Italija Roma |
| 18 | S | Nicolò Barella | 1997 m. vasario 7 d. (26 metai) | 29 | 6 | Italija Internazionale |
|  |
| 9 | P | Andrea Belotti | 1993 m. gruodžio 20 d. (29 metai) | 39 | 12 | Italija Torino |
| 10 | P | Lorenzo Insigne | 1991 m. birželio 4 d. (32 metai) | 47 | 10 | Italija Napoli |
| 11 | P | Domenico Berardi | 1994 m. rugpjūčio 1 d. (29 metai) | 17 | 5 | Italija Sassuolo |
| 14 | P | Federico Chiesa | 1997 m. spalio 25 d. (25 metai) | 32 | 3 | Italija Juventus |
| 17 | P | Ciro Immobile | 1990 m. vasario 20 d. (33 metai) | 52 | 15 | Italija Lazio |
| 20 | P | Federico Bernardeschi | 1994 m. vasario 16 d. (29 metai) | 34 | 6 | Italija Juventus |
| 22 | P | Giacomo Raspadori | 2000 m. vasario 18 d. (23 metai) | 2 | 0 | Italija Sassuolo |

 |

Šaltiniai
---------

1. ↑  FIFA pasaulio reitingai. FIFA. Nuoroda tikrinta 2022-04-16.
2. ↑  Euro 2008 – Lippi returns to manage Italy Archyvuota kopija 2008-10-06 iš Wayback Machine projekto.
3. ↑  Draw ignites FIFA World Cup fever Archyvuota kopija 2009-12-08 iš Wayback Machine projekto.
4. ↑  Antonio Conte agrees to become new Italy coach
5. ↑  Germany finally defeat Italy to stride into semis
6. ↑  Official: Ventura new Italy CT
7. ↑  Ignominious Italy out of World Cup Archyvuota kopija 2019-11-17 iš Wayback Machine projekto.
8. ↑  Official: Ventura sacked by Italy
9. ↑  Official: Italy appoint Mancini
10. ↑  Denmark and Switzerland through, Italy perfect
11. ↑  „Italia, sorteggio positivo: gli azzurri pescano Olanda, Polonia e Bosnia. Mancini: "Buon gruppo"". *Eurosport* (italų). 2020-03-03. Nuoroda tikrinta 2020-12-09.
12. ↑  „Nations League – Italia-Polonia 2-0. Il tabellino della gara". *Numeri Calcio* (italų). Suarchyvuotas originalas 23 November 2020. Nuoroda tikrinta 2020-12-09.  Nežinomas parametras `|url-status=` ignored (pagalba)
13. ↑  „England lose shootout in Euro 2020 final". *BBC Sport* (anglų). Nuoroda tikrinta 2021-07-11.
14. ↑  Italia, sono 37 partite consecutive da imbattuti e in Brasile si arrendono
15. ↑  Northern Ireland 0 Italy
16. ↑  „FINALE Italia-Macedonia del Nord 0-1: azzurri di nuovo fuori dal Mondiale". *La Gazzetta dello Sport* (italų). Nuoroda tikrinta 2022-03-24.
17. ↑  „Former Napoli manager Luciano Spalletti takes charge of Italy". The Guardian. 2023-08-18. Nuoroda tikrinta 2023-08-18.

Nuorodos
--------

* Italijos futbolo asociacija (italų, anglų kalbomis)

|  |  |  |  |
| --- | --- | --- | --- |
| 

| Ž • A • REuropos vyrų futbolo rinktinės |
| --- |
|  |
| 
Airija Airija · Albanija Albanija · Andora Andora · Anglija Anglija · Armėnija Armėnija · Austrija Austrija · Azerbaidžanas Azerbaidžanas · Baltarusija Baltarusija · Belgija Belgija · Bosnija ir Hercegovina Bosnija ir Hercegovina · Bulgarija Bulgarija · Čekija Čekija · Danija Danija · Estija Estija · Farerai Farerai · Gibraltaras Gibraltaras · Graikija Graikija · Gruzija Gruzija · Islandija Islandija · Ispanija Ispanija · Italija Italija · Izraelis Izraelis · Juodkalnija Juodkalnija · Kazachstanas Kazachstanas · Kipras Kipras · Kosovas Kosovas · Kroatija Kroatija · Latvija Latvija · Lenkija Lenkija · Lichtenšteinas Lichtenšteinas · Lietuva Lietuva · Liuksemburgas Liuksemburgas · Šiaurės Makedonija Šiaurės Makedonija · Malta Malta · Moldavija Moldavija · Norvegija Norvegija · Nyderlandai Nyderlandai · Portugalija Portugalija · Prancūzija Prancūzija · Rumunija Rumunija · Rusija Rusija · San Marinas San Marinas · Serbija Serbija · Slovakija Slovakija · Slovėnija Slovėnija · Suomija Suomija · Šiaurės Airija Šiaurės Airija · Škotija Škotija · Švedija Švedija · Šveicarija Šveicarija · Turkija Turkija · Ukraina Ukraina · Velsas Velsas · Vengrija Vengrija · Vokietija Vokietija |

 |